Sanajan enceng gondok dianggep gulma ing banyu, nanging asliné duwé peran nyekel polutan logam berat. Rerangkèn panalitèn babagan kemampuan eceng gondok déning peneliti Indonésia antarané Widyanto lan Susilo (1977) kang nglaporké ing waktu 24 jam enceng gondok bisa nyerep logam kadmium (Cd), merkuri (Hg), lan nikel (Ni), saben-saben gedhené 1,35 mg/g, 1,77 mg/g, lan 1,16 mg/g angger ora nyampur. Enceng gondok uga nyerep Cd 1,23 mg/g, Hg 1,88 mg/g lan Ni 0,35 mg/g berat garing yèn logam-logam iku kecampur karo logam liyané. Lubis lan Sofyan (1986) nyimpulké logam chrom (Cr) bisa diserap karo enceng gondhok kanthi maksimal ing pH 7. Ana ing penelitiané, logam Cr kadar kapisan 15 ppm mudhun nganti 51,85 persèn.